

Canllawiau ar Linellau Amser Amlasiantaeth er mwyn cefnogi'r Broses Sicrhau Ansawdd ac Adolygu Achosion

|  |  |  |
| --- | --- | --- |
| Bwrdd Diogelu Cwm Taf | Dyddiad: Medi 2022 | Statws: Dyddiad cymeradwyo Medi 2022 |
| Awdur: N Kingham | Fersiwn blaenorol: Ebrill 2019 | Dyddiad adolygu: Medi 2026 |

**CYFLWYNIAD**

Cafodd y canllawiau yma eu llunio yn gymorth i bawb sy'n llunio llinellau amser ar gyfer prosesau amlasiantaeth Bwrdd Diogelu Cwm Taf Morgannwg o ran diogelu plant ac oedolion. Mae'r canllawiau yma'n ymwneud yn benodol â llinellau amser amlasiantaeth o ran:

* Archwiliadau Achos Unigol
* Adolygiad Ymarfer Plant
* Adolygiadau Ymarfer Oedolion
* Cylchoedd Trafod Ymarferwyr Amlasiantaeth

**BETH YW LLINELL AMSER?**

***Dydy llinell amser ddim yn rhestr o bopeth sydd wedi'i gofnodi ar ffeil yr unigolyn. Mae'n bwysig bod llinell amser yn ailadrodd yr hyn sydd wedi'i nodi yn eich cofnodion ar gyfer y plentyn/oedolyn/teulu yma. Dylai hi gynnwys digwyddiadau arwyddocaol yn unig.***

Dylai llinell amser roi darlun clir o bob **digwyddiad arwyddocaol** sy'n **allweddol** er mwyn deall yr achos, a hynny o fewn cyfnod amser y mae'r archwiliad neu'r adolygiad yn ei nodi. Bydd hyn yn cynnwys casglu'r holl wybodaeth sydd gyda phob asiantaeth sy'n ymwneud â'r plentyn/oedolyn a'r teulu.

Rhaid i'r llinell amser gynnwys digwyddiadau arwyddocaol sydd o fewn cyfnod amser y mae'r archwiliad neu'r adolygiad yn ei nodi yn unig. Dylai fod yn gryno a ddylai ddim ailadrodd nodiadau achos neu gofnodion sy'n bodoli eisoes

**EGWYDDORION**

Llinell Amser:

* Mae'n seiliedig ar astudiaeth o wybodaeth sydd wedi'i chofnodi
* Mae'n darparu cofnod cryno, ffeithiol o ddigwyddiadau/gwybodaeth arwyddocaol ym mywyd yr unigolyn dan sylw
* Mae'n crynhoi camau gweithredu a deilliannau sy'n ymwneud â digwyddiadau arwyddocaol
* Mae'n darparu dadansoddiad pwysig o'r camau gweithredu sydd wedi eu cymryd er mwyn dysgu ohonyn nhw
* Mae'n ein helpu ni i ddeall effaith y digwyddiadau yma ar yr unigolyn

**BETH YW DIGWYDDIAD ARWYDDOCAOL?**

Ystyr digwyddiad arwyddocaol yw unrhyw ddigwyddiad sy'n cael effaith gadarnhaol neu negyddol sylweddol ar yr unigolyn dan sylw, ei ddiogelwch, ei amgylchiadau neu ei gartref.

Rhaid i bob digwyddiad sydd wedi'i nodi fod wedi arwain at gam gweithredu neu ddeilliant sydd wedi cael effaith arwyddocaol ar yr unigolyn dan sylw. Dydy cofnodi dyddiadau cyfarfodydd, ymweliadau ac ati yn unig ddim yn dderbyniol. Dylai llinellau amser beidio ag amlygu unrhyw flychau o ran yr wybodaeth pan fydd rhywun yn eu darllen nhw.

Mae'n bwysig nodi efallai bod rhywbeth sy'n ddigwyddiad allweddol ym mywyd un unigolyn, fel cyfnod o iechyd da neu fynychu'r ysgol ar ôl absenoldeb neu waharddiad hirdymor, ddim yn berthnasol o gwbl i unigolyn arall. O gofio hyn, mae gofyn i asiantaethau arfer eu barn broffesiynol wrth lunio'r llinellau amser yma.

**SUT I GWBLHAU LLINELL AMSER**

Er mwyn eich helpu chi i gasglu'r wybodaeth sydd gydag asiantaethau gwahanol, rydyn ni wedi llunio'r templed sydd wedi'i atodi (Atodiad 1), ac wedi llenwi rhywfaint arno er mwyn dangos yr hyn y dylai llinell amser effeithiol ei gynnwys.

**Eglurhad o'r fformat**

**Colofn 1:** Dyddiad (ac amser os yw'n berthnasol) ar ffurf **DD/MM/BB**

**Colofn 2:** Ffynhonnell – **enw'r asiantaeth neu'r adran sy'n rhan o'r gwaith**

**Colofn 3:** Digwyddiad arwyddocaol – fel sydd wedi'i ddiffinio uchod. Eglurwch yr hyn a ddigwyddodd mewn modd clir a chryno

**Colofn 4:** Camau sydd wedi’u cymryd – eglurwch yn glir pa gamau a gymerwyd er mwyn ymateb i'r digwyddiad arwyddocaol yma, a nodwch beth oedd y deilliannau.

**Colofn 5:** Dadansoddiad – mae hyn yn hanfodol i gwblhau'r gronoleg. Dylai'r dadansoddiad gynnwys crynodeb o farn yr asiantaeth ar ba mor briodol oedd y camau a gymerwyd, gan gynnwys unrhyw arfer da, cyfleoedd a gollwyd, p'un a gafodd llais yr unigolyn ei ystyried ai peidio ac a yw’r asiantaeth wedi cydymffurfio â’i pholisïau ei hun (ac os nad yw wedi gwneud hynny, y rhesymau pam).

Mae Atodiad 2 yn enghraifft dda o'r ffordd y caiff llinell amser ei defnyddio i gynnal archwiliad achos.

**CYNGOR AC AWGRYMIADAU**

Cofiwch am y person a fydd yn darllen y llinell amser a cheisio peidio â defnyddio gormod o acronymau

Pan fydd cofnodion yn sôn am aelodau unigol o staff mae'n arfer da defnyddio teitlau swyddi yn hytrach nag enwau

Pan fydd cofnodion yn sôn am unigolion mae'n arfer da defnyddio blaenlythrennau yn hytrach na 'mam' neu 'dad'.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ATODIAD 1 – LLINELL AMSER ADOLYGU YMARFER** | | | | | | | | |
|  | | |  | **ENW'R UNIGOLYN** | |  | |  |
| **Y Cyfnod Amser Perthnasol:** | | | | | | | | |
| **Wedi'i gwblhau gan: Dyddiad: Fersiwn:** | | | | | | | | |
|  |  |  | | |  | |  | |
| **Dyddiad** | **Ffynhonnell** | **Digwyddiad Arwyddocaol** | | | **Camau sydd wedi'u cymryd** | | **Dadansoddiad** | |
| *01/01/18* | *Heddlu De Cymru* | *Cafodd gwarant i chwilio am gyffuriau ei chyhoeddi ar gyfer (cyfeiriad). Pan gyrhaeddodd Swyddogion yr Heddlu, roedd y tŷ mewn cyflwr gwael ac roedd modd gweld sbwriel ym mhobman yn y tŷ.* | | | *Penderfynodd y Swyddogion fod y tŷ ddim yn lle diogel i'r plant fyw ynddo, felly rhoddon nhw PPP ar waith a symudon nhw'r plant o'r tŷ.*  *Cysylltodd yr Heddlu â Charfan ar Ddyletswydd ar gyfer Argyfyngau y Gwasanaethau Cymdeithasol a chafodd Hysbysiad Amddiffyn y Cyhoedd ei gyflwyno.* | | *Cafodd camau cadarnhaol eu cymryd mewn perthynas â sicrhau PPP a symud y plant o'r cartref.* | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |
|  |  |  | | |  | |  | |

**ATODIAD 2 – LLINELL AMSER ARCHWILIO ACHOS**

|  |  |  |  |
| --- | --- | --- | --- |
| **DYDDIAD** | **DIGWYDDIAD ARWYDDOCAOL** | **BETH OEDD Y CAM GWEITHREDU?** | **BETH OEDD Y DEILLIANT?** |
| 21/2/17 | Roedd C yn destun Gorchymyn Atgyfeirio am 6 mis am 2 achos o Ymosod a 2 achos o Ymosod ar Swyddog yr Heddlu | Cafodd Cynllun Ymyriad ei roi ar waith | Cafodd rhagor o droseddau eu cyflawni |
| 10/5/17 | Cadarnhaodd mam C ei fod yn ei chartref hi a bod modd iddo aros yno am gyfnod byr. Gwnaeth yr Heddlu gais am wiriad lles | Cadarnhaodd Gwasanaeth Troseddau'r Ifainc a'r Heddlu fod y gwiriadau wedi'u cynnal | C yn ddiogel ac yn iach |
| 11/5/17 | Trafodaethau â Gwasanaeth Troseddau'r Ifainc Tref P | Gwasanaeth Troseddau’r Ifainc Cwm Taf yn gofyn i Wasanaeth Troseddau’r Ifainc Tref P gynnal cyswllt wythnosol | Cafodd y cyswllt yma ei gytuno arno |
| 27//5/17 | Nododd mam C ei fod wedi bod yn cael galwadau ffôn cas gan ei dad. Roedd hi'n poeni bod hyn yn cael effaith ar iechyd emosiynol C | Cyfeiriodd Gwasanaeth Troseddau'r Ifainc Tref P yr achos at yr Hwb Diogelu Amlasiantaeth lleol | Cytunodd C i weithio gyda seicolegydd clinigol a bydd e'n cael asesiad mewn perthynas â hunan-niweidio |
| 6/6/17 | Hunan-niweidiodd C yn dilyn galwad ffôn anodd gyda'i dad | Aeth H ag ef i'r adran Ddamweiniau ac Achosion Brys leol | Chafodd yr achos ddim ei atgyfeirio at CAMHS |
| 23/6/17 | Penderfynwyd y byddai C yn dychwelyd i Gymru Doedd dim modd iddo ddychwelyd i'w gartref am ei fod wedi gwneud honiadau penodol | Aeth y gwasanaethau ati i chwilio am le iddo fyw | Cafodd C ei leoli yn Nhref M |
| 13/7/17 | Cafodd C ei arestio am droseddau pellach, gan gynnwys ABH, difrod troseddol a bygwth tystion | Ymddangosodd e yn y llys | Cafodd ei roi dan Oruchwyliaeth Ddwys a Mechnïaeth dan Wyliadwriaeth |
| 28/7/17 | Cafodd C ei asesu gan CAMHS yn Ysbyty N | Nododd yr asesiad fod dim angen ymyriad gan CAMHS ar C am fod ganddo ddigon o gymorth | Atgyfeiriodd y Gwasanaethau i Blant a Gwasanaeth Troseddau'r Ifainc yr achos at reolwyr uwch |
| 21/8/17 | Cyfarfod Grŵp Craidd – caiff pecyn cymorth C ei leihau | Mynegodd Gwasanaeth Troseddau'r Ifainc ei bryderon | Cafodd yr achos ei atgyfeirio at Bennaeth Gwasanaeth Troseddau'r Ifainc |